Diari Oficial de la Generalitat Valenciana


Sumari del DOGV 6532, del 31-05-2011 (2011/6228)

RESOLUCIÓ de 15 d'abril de 2011, de la Direcció General per al Canvi Climàtic, per la qual es concedeix el dret a utilitzar l'etiqueta ecològica de la Unió Europea a determinats productes de l'entitat Hijos de Antonio Gálvez, SLU.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6228


Data del document
:   15-04-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 15 d'abril de 2011, de la Direcció General per al Canvi Climàtic, per la qual es concedeix el dret a utilitzar l'etiqueta ecològica de la Unió Europea a determinats productes de l'entitat Hijos de Antonio Gálvez, SLU. [2011/6228]  
Vista la sol·licitud de l'entitat Hijos de Antonio Gálvez, SLU, amb CIF E47255289, empresa dedicada al comerç a l'engròs de qualsevol classe de peces de vestir, amb domicili social siti a Petrer (Alacant), carrer Penya del Sol, núm. 3, nau b, s'emet aquesta resolució de conformitat amb els següents,  
  
Antecedents de fet  
Primer. Amb data 30 de març de 2010, Antonio Gálvez Serrano, amb DNI 66019465L, en representació de l'entitat Hijos de Antonio Gálvez, SLU, presenta en el Registre Auxiliar del Centre de Tecnologies Netes sol·licitud per a la utilització de l'etiqueta ecològica de la UE, en un producte de calçat d'aquesta entitat, i la documentació justificativa.  
Segon. Amb data 5 d'abril de 2011 es completa la documentació presentada anteriorment.  
Tercer. Amb data 12 d'abril de 2011 se subscriu el contracte entre l'entitat Hijos de Antonio Gálvez, SLU i la Conselleria de Medi Ambient, Aigua, Urbanisme i Habitatge, mitjançant la Direcció General per al Canvi Climàtic, pel qual s'estableixen les condicions d'utilització de l'etiqueta ecològica de la UE.  
  
Fonaments de dret  
Primer. L'article 9 del Reglament (CE) núm. 66/2010, del Parlament Europeu i del Consell, de 25 de novembre de 2009, relatiu a l'etiqueta ecològica de la UE (DO L 27, de 30.1.2010) estableix l'adopció d'un contracte tipus d'acord amb la plantilla que recull l'annex IV de l'esmentat reglament, que s'ha de subscriure entre l'organisme competent i el sol·licitant de l'etiqueta ecològica sobre les condicions d'utilització.  
Segon. L'annex IV del Reglament (CE) núm. 66/2010 del Parlament Europeu i del Consell, de 25 de novembre de 2009, estableix les característiques del contracte tipus sobre les condicions d'utilització de l'etiqueta ecològica de la UE.  
Tercer. El Govern Valencià, mitjançant el Decret 254/1994, de 7 de desembre, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a atorgar etiqueta ecològica i efectuar les altres funcions a què fa referència el Reglament (CEE) núm. 880/1992, de 23 de març.  
Quart. En l'àmbit de la Comunitat Valenciana, mitjançant Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 19, del Decret 139/2009, de 18 de setembre, pel qual s'aprova el Reglament orgànic i funcional d'aquesta Conselleria, i de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a la Direcció General per al Canvi Climàtic, a través de l'Àrea del Centre de Tecnologies Netes, exercir, entre altres, les competències en matèria de concessió de l'etiqueta ecològica.  
Vist tot el que antecedeix, com també l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Concedir a l'empresa Hijos de Antonio Gálvez, SLU, el dret a utilitzar l'etiqueta ecològica amb el núm. ES-V/17/005, d'acord amb el contracte pel qual s'estableixen les condicions d'utilització de l'etiqueta ecològica de la UE a l'esmentada entitat, de data 12 d'abril de 2011, per a la llista de productes següents:  
Calçat de treball, per als models i colors que a continuació es detallen:  
Model: soc Premium Plus  
(galworker work shoes)  
Colors: verd, blanc, negre, blau fosc, blau clar i lila.  
Productes distribuïts per Hijos de Antonio Gálvez, SLU, en les seues instal·lacions síties a Petrer (Alacant), carrer Penya del Sol, núm. 3, nau b, i catalogats com a calçat, segons el que estableix la decisió de la Comissió de 9 de juliol de 2009 (2009/563/CE) per la qual s'estableixen els criteris ecològics per a la concessió de l'etiqueta ecològica comunitària al calçat (DO L 196/27, de 28 de juliol de 2009), vàlids fins al 10 de juliol de 2013.  
Número d'etiqueta ecològica de la UE concedida: ES-V/17/005  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Paterna, 15 d'abril de 2011.- El director general per al Canvi Climàtic: Jorge Lamparero Lázaro.